ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024907
ขอให้แก้ไขปัญหาทัศนียภาพโดยการนำคอกมาล้อมรอบ จุดทิ้งขยะ บริเวณชุมชนสุขทรัพย์ ซอยสุคนธสวัสดิ์ 1 แขวงลาดพร้าว เขตลาดพร้าว กรุงเทพมหานคร จุดสังเกตบริเวณด้านหน้าทางเข้าโรงเรียน สตรีวิทยา 2 (ตอนต้น) เนื่องจากผู้ร้องแจ้งว่าบริเวณดังกล่าวเป็นจุดรวมทิ้งขยะของคนในชุมชน เพื่อที่จะรอให้สำนักงานเขตลาดพร้าวมาจัดเก็บ โดยทางสำนักงานเขตฯ จะเข้ามาประมาณอาทิตย์ละ 2 ครั้ง แต่ขยะบริเวณดังกล่าวค่อนข้างที่จะเยอะ ส่งกลิ่นเหม็นมีแมลงรบกวน มองแล้วจะพบแต่ความสกปรก ทัศนียภาพไม่สวยงาม บางครั้งขยะเอ่อล้นมาถึงช่วงถนน ส่งผลกระทบให้นักเรียนที่จะเดินทางเข้าไปโรงเรียนต้องเดินเลี่ยง เบี่ยงออกมา รวมถึงรถที่สัญจรก็ต้องเบี่ยงออกมาเช่นกัน อาจจะเกิดอันตรายต่อเด็กนักเรียนหรือชาวบ้านในพื้นที่ได้ จึงประสงค์ให้หน่วยงานที่เกี่ยวข้องแก้ไขโดยการหาคอกมาล้อมบริเวณจุดทิ้งขยะเพื่อให้มองแล้วสะอาดตามากขึ้น  เพื่อเป็นการอำนวยความสะดวกสบายให้แก่ผู้ร้องและประชาชนในพื้นที่ต่อไป  (ผู้ร้องยินดีให้เปิดเผย ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata